
3 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 268 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αρμοδιότητα συνυπογραφής των μεταπτυχιακών 
και διδακτορικών διπλωμάτων σε περιπτώσεις 
απουσίας, κωλύματος ή ελλείψεως του Γραμματέα 
του Οικονομικού Πανεπιστημίου Αθηνών - Τροπο¬ 
ποίηση του Κανονισμού Μεταπτυχιακών Σπουδών. 

2 Ιδρυση Εργαστηρίου με την ονομασία «Εργαστή¬ 
ριο Νεότερης και Σύγχρονης Ιστορίας» στο Τμήμα 
Ιστορίας, Αρχαιολογίας και Διαχείρισης Πολιτισμι¬ 
κών Αγαθών της Σχολής Ανθρωπιστικών Επιστη¬ 
μών και Πολιτισμικών Σπουδών του Πανεπιστημί¬ 
ου Πελοποννήσου. 

3 Κανόνες λειτουργίας συλλογικών οργάνων του 
Τεχνολογικού Εκπαιδευτικού Ιδρύματος (Τ.Ε.Ι.) 
Θεσσαλίας. 


ΑΠΟΦΑΣΕΙΣ 

Αριθμ. 363 _ (1) 

Αρμοδιότητα συνυπογραφής των μεταπτυχι¬ 
ακών και διδακτορικών διπλωμάτων σε περι¬ 
πτώσεις απουσίας, κωλύματος ή ελλείψεως του 
Γραμματέατου Οικονομικού Πανεπιστημίου Αθη¬ 
νών -Τροποποίηση του Κανονισμού Μεταπτυχι¬ 
ακών Σπουδών. 

Η ΣΥΓΚΛΗΤΟΣ ΕΙΔΙΚΗΣ ΣΥΝΘΕΣΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

(Αριθμ. Συνεδρίασης 1 η/20-10-2016) 

Έχοντας υπόψη: 

1. Το ν. 4009/2011 (ΦΕΚ Α' 195/6.9.2011), όπως ισχύει 
τροποποιηθείς ιδίως το άρθ. 28 αυτού και την κατάργη¬ 
ση του άρθρ. 79 παρ. 2 αυτού με το άρθρο όγδοο του 
ν. 4405/2016 (ΦΕΚ Α' 129/13.7.2016). 

2. Τα άρθρα 5,8 και την παρ. 22(γ) του άρθρου 80 του 
ν. 4009/2011 (ΦΕΚ Α'/195/6.9.2011). 


3. Την με αριθμ. Φ122.1/88/119483/Ζ2/20.7.2016 
εγκύκλιο του Υπουργείου Παιδείας, Έρευνας και Θρη¬ 
σκευμάτων «Οδηγίες Εφαρμογής του ν. 4369 (Α'/27), του 
ν. 4386/2016 (Α' 83) και του ν. 4405/2016 (Α' 129) Θητεία 
των γραμματέων των Α.Ε.Ι.». 

4. Την παρ. 5 του άρθρου 8 και παρ. 2 του άρθρου 24 
του Κανονισμού Μεταπτυχιακών Σπουδών του Πανε¬ 
πιστημίου (ΦΕΚ 1078/Β79.4.2012), που ορίζουν ότι τα 
μεταπτυχιακά και διδακτορικά διπλώματα πέραν του 
Πρυτάνεως υπογράφονται και από τον Γραμματέα του 
Πανεπιστημίου. 

5. Την αυτοδίκαιη λήξη της θητείας του Γραμματέα 
του Πανεπιστημίου Γεώργιου Κακούρου, η οποία είχε 
παραταθεί βάσει του άρθρ. 79 παρ. 2 του ν. 4009/2011, 
βάσει του όγδοου άρθρου του ν. 4405/2016. 

6. Την έλλειψη δυνατότητας αναπλήρωσηςτου Γραμ¬ 
ματέα του Πανεπιστημίου. 

7. Την ανάγκη συνυπογραφής των μεταπτυχιακών και 
διδακτορικών διπλωμάτων πέραν του Πρυτάνεως και 
από μέλος του Διοικητικού προσωπικού του Πανεπι¬ 
στημίου ειδικά σε περιπτώσεις απουσίας, κωλύματος ή 
ελλείψεως του Γραμματέατου Πανεπιστημίου. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Ιδρύματος, ούτε σε βάρος του κρα¬ 
τικού προϋπολογισμού, αποφασίζει: 

Να τροποποιήσει τις σχετικές διατάξεις του Κανονι¬ 
σμού Μεταπτυχιακών Σπουδών περί του τύπου των με¬ 
ταπτυχιακών και διδακτορικών διπλωμάτων, που ορί¬ 
ζουν ποιών τις υπογραφές φέρουν αυτά, ως ακολούθως: 

1. Στο τέλος της παρ. 5 του άρθρου 8 του Κανονισμού 
Μεταπτυχιακών Σπουδών (ΦΕΚ 1078/9.4.2012) προστί¬ 
θεται το ακόλουθο εδάφιο: «Σε περιπτώσεις απουσίας, 
κωλύματος ή ελλείψεως του Γραμματέα του Ο.Π.Α. τα 
μεταπτυχιακά και διδακτορικά διπλώματα πέραν του 
Πρυτάνεως, υπογράφονται από το Διευθυντή Εκπαίδευ¬ 
σης του Ο.Π.Α. ή το νόμιμο αναπληρωτή του». 

2. Στο τέλος της παρ. 2 του άρθρου 24 του Κανονισμού 
Μεταπτυχιακών Σπουδών (ΦΕΚ 1078/9.4.2012) προστί- 

θεται το ακόλουθο εδάφιο: «Σε περιπτώσεις απουσίας, 
κωλύματος ή ελλείψεως του Γραμματέα του Ο.Π.Α. τα 
μεταπτυχιακά και διδακτορικά διπλώματα πέραν του 
Πρυτάνεως υπογράφονται από το Διευθυντή Εκπαίδευ¬ 
σης του Ο.Π.Α. ή το νόμιμο αναπληρωτή του». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2017 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 367 _ (2) 

Ίδρυση Εργαστηρίου με την ονομασία «Εργαστή¬ 
ριο Νεότερης και Σύγχρονης Ιστορίας» στο Τμή¬ 
μα Ιστορίας, Αρχαιολογίας και Διαχείρισης Πο¬ 
λιτισμικών Αγαθών της Σχολής Ανθρωπιστικών 
Επιστημών και Πολιτισμικών Σπουδών του Πα¬ 
νεπιστημίου Πελοποννήσου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/8.12.2014, τ.Α') «Έρευνα,Τεχνολογική Ανάπτυξη και 
Καινοτομία και άλλες διατάξεις». 

2. Τις διατάξεις του άρθρου 7 παρ. 5 του ν. 1268/1982 
«Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87) όπως το πρώτο εδάφιο της παρ. 
αντικαταστάθηκε με την περ. γ' της παρ. 22 του άρθρου 
13 του ν. 3149/2003 «Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις» (Α' 141). 

3. Τις διατάξεις του άρθρου 4, παρ.1, εδ. γ του 
ν. 2083/1992 «Εκσυγχρονισμός της Ανώτατης Εκπαί¬ 
δευσης» (Α' 159). 

4. Το γεγονός ότι μέχρι και σήμέρα δεν έχει εκδοθεί ο 
Οργανισμός του Πανεπιστημίου Πελοποννήσου, βάσει 
του άρθρου 5 του ν. 4009/2011 (ΦΕΚ Α'/195). 

5. Το απόσπασμα πρακτικών της 41 ης/13.12.2016 Συ¬ 
νεδρίασης της Κοσμητείας της Σχολής Ανθρωπιστικών 
Επιστημών και Πολιτισμικών Σπουδών. 

6. Την απόφαση 9/17.1.2017 της 99ης Συνεδρίασης 
της Συγκλήτου του Πανεπιστημίου Πελοποννήσου σχε¬ 
τικά με την έγκριση Εργαστηρίου με τίτλο «Εργαστήριο 
Νεότερης και Σύγχρονης Ιστορίας». 

7. Τις διατάξεις του άρθρου 90του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98, τ.Α'). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

ΤηνΊδρυση Εργαστηρίου με την ονομασία «Εργαστήριο 
Νεότερης και Σύγχρονης Ιστορίας» στο Τμήμα Ιστορίας, Αρ¬ 
χαιολογίας και Διαχείρισης Πολιτισμικών Αγαθών της Σχο¬ 


λής Ανθρωπιστικών Επιστημών και Πολιτισμικών Σπουδών 
του Πανεπιστημίου Πελοποννήσου και τον καθορισμό του 
εσωτερικού του κανονισμού λειτουργίας ως ακολούθως: 

Άρθρο 1 
Ίδρυση 

1. Ιδρύεται στο Τμήμα Ιστορίας, Αρχαιολογίας και Δι¬ 
αχείρισης Πολιτισμικών Αγαθών (ΤΙΑΔΠΑ) της Σχολής 
Ανθρωπιστικών Επιστημών και Πολιτισμικών Σπουδών 
του Πανεπιστημίου Πελοποννήσου: «Εργαστήριο Νεό¬ 
τερης και Σύγχρονης Ιστορίας» (« ΕΝΣΙ ») με έδρα την 
Καλαμάτα, το οποίο εξυπηρετεί διδακτικές και ερευνη¬ 
τικές ανάγκες του ΤΙΑΔΠΑ και έχει διοικητική αυτοτέλεια. 

Άρθρο 2 
Σκοπός 

Το Εργαστήριο έχει ως σκοπό: 

α.Την κάλυψη σεπροπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος 
Ιστορίας, Αρχαιολογίας και Διαχείρισης Πολιτισμικών Αγα¬ 
θών του Πανεπιστημίου Πελοποννήσου, σε θέματα που 
εμπίπτουν στο γνωστικό αντικείμενο του Εργαστηρίου. 

β.Την αξιοποίηση των ήδη αποκτηθέντων: 

1. γερμανικών στρατιωτικών αρχείων μονάδων κατο¬ 
χής 1941-1944, 

2. των διπλωματικών εγγράφων της Γερμανικής Πρε¬ 
σβείας Αθηνών κατά τα έτη 1914-1944, καθώς και των 
διπλωματικών εγγράφων του Γερμανικού Υπουργείου 
Εξωτερικών της ίδιας περιόδου, 

3. των απονημονευμάτων του Έ3Π3Π5 και άλλων αξι- 
ωματούχων του Γ' Ράιχ, 

4. του υπό απόκτηση αρχειακού διπλωματικού υλικού 
από τα Υπουργεία Εξωτερικών των ΗΠΑ, της Μεγάλης 
Βρεταννίας και άλλων ευρωπαϊκών χωρών, 

5. των υπό απόκτηση απομνημονευμάτων Ελλήνων 
και ξένων πολιτικών και στρατιωτικών προσωπικοτήτων, 

6. του υπό απόκτηση φωτογραφικού και κινηματογρα¬ 
φικού υλικού των γεγονότων που διαδραματίσθηκαν 
κατά το 19ο και 20ο αιώνα. 

γ.Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και της αλλοδα¬ 
πής, εφόσον οι επιστημονικοί στόχοι συμπίπτουν, συμ¬ 
βαδίζουν και αλληλοσυμπληρώνονται με εκείνους του 
Εργαστηρίου. 

δ. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, καθώς και την πραγματο¬ 
ποίηση δημοσιεύσεων και εκδόσεων. 

ε.Τηνπαροχή υπηρεσιών σε ιδιώτες, κατάταπροβλε- 
πόμενα στο π.δ. 159/1984 (Α' 53). 

Άρθρο 3 
Προσωπικό 

Το Εργαστήριο στελεχώνεται: 

1. Από μέλη του Διδακτικού Ερευνητικού Προσωπι¬ 
κού (Δ.Ε.Π.), καθώς και από Ομότιμους Καθηγητές του 
Τμήματος Ιστορίας, Αρχαιολογίας και Διαχείρισης Πολιτι¬ 
σμικών Αγαθών του Πανεπιστημίου Πελοποννήσου, των 
οποίων το γνωστικό αντικείμενο της θέσης που κατέχουν 

εμπίπτει στα διδακτικά και ερευνητικά αντικείμενα του 
Εργαστηρίου. 

2. Από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.), καθώς και από μέλη του λοιπού 
επιστημονικού προσωπικού που τοποθετούνται στο Ερ¬ 
γαστήριο σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

Ι.Το Εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) τουΤΙΑΔΠΑ, που 
ορίζεται με τη διαδικασία του άρθρου 28 παρ. 22 του 
ν. 2083/1992, όπως ισχύει. 

2.0 Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982, όπως ισχύει, μεταξύ των 
οποίων περιλαμβάνονται ο συντονισμός του διδακτικού 
(προπτυχιακού - μεταπτυχιακού) και ερευνητικού έργου 
του Εργαστηρίου, η κατάρτιση και υποβολή στη Γενική 
Συνέλευση του Τμήματος του ετήσιου προγράμματος 
λειτουργίας του Εργαστηρίου και η μέριμνα για την τή¬ 
ρησή του, η μέριμνα για τη στελέχωση, την οικονομική 
διαχείριση και την κατανομή των χώρων του Εργαστηρί¬ 
ου, η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και 
τον κινητό εξοπλισμό, η υποβολή στη Γενική Συνέλευση 
του Τμήματος του ετήσιου απολογισμού των δραστηρι¬ 
οτήτων, καθώς και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

Ι.Το Εργαστήριο εγκαθίσταται σε χώρο που παραχω- 
ρείται από το Πανεπιστήμιο σε αυτό για τη διεξαγωγή 
του έργου του και ειδικότερα για την εγκατάσταση του 
ηλεκτρονικού εξοπλισμού, που προορίζεται για τη διε¬ 
νέργεια των εργαστηριακών ασκήσεων και των ερευνη¬ 
τικών προγραμμάτων.Το Εργαστήριο λειτουργεί κατά τις 
εργάσιμες ημέρες και ώρες, σύμφωνα με τον εσωτερικό 
κανονισμό λειτουργίας του Πανεπιστημίου Πελοποννή- 
σου. Στο χώρο εγκατάστασης τοποθετείται πινακίδα με 
τον τίτλο του Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των 
εργαζομένων (προσωπικού, φοιτητών, επισκεπτών) 
στους χώρους, καθώς και την προστασία των οργάνων 
και εγκαταστάσεων του Εργαστηρίου από βλάβες. 

4. Η χρησιμοποίηση του εξοπλισμού του Εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευ¬ 
ση και εξουσιοδότηση από το Διευθυντή αυτού. Κινητά 
όργανα και σκεύη, τα οποία παραδίδονται για τη διεξα¬ 
γωγή εργασιών, επιστρέφονται, μετά τη χρησιμοποίησή 
τους, στην κατάσταση που είχαν παραδοθεί. 


Άρθρο 6 

Έσοδα 

Τα έσοδα του Εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται στο Τμήμα με τη δια¬ 
δικασία του άρθρου 4 παρ. 1 ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς του Εργαστηρίου, 
στ. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 
α. βαθμολόγιο φοιτητών, 
β. βιβλίο περιουσιακών στοιχείων, 
γ. φάκελος οικονομικών στοιχείων κάθε έτους, 
δ. κατάλογος επιστημονικών βιβλίων, περιοδικών και 
οργάνων, 

ε. αρχείο ερευνητικών προγραμμάτων, 
στ. βιβλίο μεταβολών προσωπικού, 
ζ. πρωτόκολλο εισερχομένων και εξερχομένων εγγράφων. 
Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ειδι¬ 
κές διατάξεις ή κρίνεται απαραίτητο. 

Άρθρο 8 

Τίτλος - Σφραγίδα 

1.0 τίτλος του Εργαστηρίου είναι: «Εργαστήριο Νεό¬ 
τερης και Σύγχρονης Ιστορίας» («ΕΝΣΙ»). Αυτός ο τίτλος, 
καθώς και τα στοιχεία του Διευθυντή του Εργαστηρίου 
αναγράφονται στους χώρους που είναι εγκατεστημένο 
και δραστηριοποιείται το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτερι¬ 
κό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και στον 
εσωτερικό «ΕΡΓΑΣΤΗΡΙΟ ΝΕΟΤΕΡΗΣ ΚΑΙ ΣΥΓΧΡΟΝΗΣ 
ΙΣΤΟΡΙΑΣ» και έχει ως έμβλημα στα έγγραφά του το αντί¬ 
στοιχο του Πανεπιστημίου Πελοποννήσου. 

3. Ανάλογη σφραγίδα, μετά προαναφερθέντα στοιχεία 
στην αγγλική γλώσσα, χρησιμοποιεί το Εργαστήριο για 
την ξενόγλωσση αλληλογραφία του και τα έγγραφά του. 

Άρθρο 9 

Έναρξη Ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Ιανουάριου 2017 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 

Τεύχος Β'268/03.02.2017 


Αριθμ. 191 _ (3) 

Κανόνες λειτουργίας συλλογικών οργάνων του 
Τεχνολογικού Εκπαιδευτικού Ιδρύματος (Τ.Ε.Ι.) 
Θεσσαλίας. 

Η ΣΥΝΕΛΕΥΣΗ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΙΑΣ 
(Συνεδρίαση 121/21.12.2016, θέμα 18ο) 

Έχοντας υπόψη: 

1. το άρθρο 1 του ν. 1404/1983 «Δομή και λειτουρ¬ 
γία των Τ.Ε.Ι.» (ΦΕΚ Α' 173/1983)», όπως ισχύει μετά την 
αντικατάσταση των δύο τελευταίων εδαφίων της παρ. 1 
αυτού με την παρ. 3 του άρθρου 1 του ν. 2916/2001 «Δι¬ 
άρθρωση της Ανώτατης Εκπαίδευσης και ρύθμιση θεμά¬ 
των του Τεχνολογικού Τομέα αυτής» (ΦΕΚ Α' 114/2001), 

2. τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων» (ΦΕΚ 195/ 
τ.Α'/6.9.2011) και ειδικότερα τις διατάξεις των περ. δ 
και κ του άρθρου 5 «Οργανισμός» και των περ. ε και ιγ 
του άρθρου 6 «Εσωτερικός Κανονισμός» του ως άνω νό¬ 
μου, σε συνδυασμό με τη διάταξη της περ. γ' της παρ. 
22 του άρθρου 80 του ιδίου νόμου, όπως αντικαταστά- 
θηκε με τη διάταξη της παρ. 6 του άρθρου 26 (Κεφ. Β') 
του ν. 4386/2016 «Ρυθμίσεις για την έρευνα και άλλες 
διατάξεις» (ΦΕΚ 83 Α'/11 -5-2016), 

3. τη διάταξη του άρθρου 2 του ν. 3861/2010 «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις» (ΦΕΚ Α' 112) όπως τρο¬ 
ποποιήθηκε μετο άρθρο 23 του ν. 4210/2013 «Ρυθμίσεις 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης και άλλες διατάξεις» (ΦΕΚ Α' 254), 

4. το π.δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων - 
Συγχώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Θεσσαλίας» 
(ΦΕΚ 123 Α73.6.2013), όπως τροποποιήθηκε και συμπλη¬ 
ρώθηκε με το π.δ. 127/2013 (ΦΕΚ 190 Α'/16.9.2013), 

5. το γεγονός ότι μέχρι σήμερα δεν έχει εκδοθεί ο Ορ¬ 
γανισμός και ο Εσωτερικός Κανονισμός του Τ.Ε.Ι. Θεσσα¬ 
λίας, ούτε έχει ρυθμιστεί από την κείμενη νομοθεσία ο 
τρόπος λειτουργίας των Συλλογικών Οργάνων του Τ.Ε.Ι. 
Θεσσαλίας, 

6. την αριθμ. 13/15.4.2013 (θέμα 2ο) Πράξη Συμβου¬ 
λίου (ΦΕΚ 195/τ. Υ.Θ.Δ.Δ./2.5.2013), για το διορισμό του 
Προέδρου του Τ.Ε.Ι. Λάρισας όπως μετονομάστηκε σε 
Τ.Ε.Ι. Θεσσαλίας, σύμφωνα με το νόμο 4009/2011 όπως 
τροποποιήθηκε και ισχύει, 

7. την αριθμ. 71888/Ε5/28.5.2013 (ΑΔΑ ΒΕΧ49-8ΦΜ) 
διαπιστωτική πράξη του Υπουργού Παιδείας και Θρη¬ 
σκευμάτων Πολιτισμού και Αθλητισμού, με την οποία 
διαπιστώνεται ο διορισμός του Παναγιώτη Γούλα του Γε¬ 
ωργίου, Καθηγητή πρώτης βαθμίδας, ως Προέδρου του 
Τ.Ε.Ι. Λάρισας όπως μετονομάστηκε σε Τ.Ε.Ι. Θεσσαλίας, 

8. την αριθμ. πρωτ. 4918/31.8.2016 (ΑΔΑ: 721246914Κ- 
4Λ3) απόφαση συγκρότησης της Συνέλευσης του Τ.Ε.Ι. 
Θεσσαλίας, 


9. το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
ή του προϋπολογισμού του Τ.Ε.Ι. Θεσσαλίας, αποφασί¬ 
ζουμε: 

Ρυθμίζουμε τον τρόπο λειτουργίας των συλλογικών 
οργάνων του Τ.Ε.Ι. Θεσσαλίας, ως ακολούθως: 

Σύγκληση - Συνεδριάσεις 

1. Ο καθορισμός της ημέρας και της ώρας των τακτι¬ 
κών συνεδριάσεων των συλλογικών οργάνων γίνεται με 
απόφαση τους κατά την πρώτη συνεδρίαση τους στην 
έναρξη κάθε ακαδημαϊκού έτους. Κατά την κρίση του 
Προέδρου του συλλογικού οργάνου είναι δυνατόν να 
μεταβληθεί η ημερομηνία ή/και η ώρα της συνεδρίασης. 

2. Το συλλογικό όργανο μπορεί να συνέρχεται και εκτά¬ 
κτως, εφόσον προσκληθεί από τον Πρόεδρο του ή το 
ζητήσει εγγράφως το 1/3 του συνόλου των μελών του. 
Στην τελευταία περίπτωση η έκτακτη σύγκληση του ορ¬ 
γάνου είναι υποχρεωτική για τον Πρόεδρο. Η αίτηση για 
την έκτακτη σύγκληση του οργάνου πρέπει να περιέχει 
και το θέμα ή τα θέματα της ημερήσιας διάταξης, στα 
οποία αναφέρεται. Εάν κατά την έναρξη της συνεδρίασης 
δεν είναι παρόντα τουλάχιστον τα μισά από τα μέλη που 
υπέγραψαν η αίτηση θεωρείται ότι αποσύρθηκε και η 
συνεδρίαση ματαιώνεται. 

3. Εφόσον ζητηθεί εγγράφως από το 1 /4 του συνόλου 
των μελών του συλλογικού οργάνου η συζήτηση συ¬ 
γκεκριμένου θέματος, ο Πρόεδρος είναι υποχρεωμένος 
να εισαγάγει το θέμα αυτό προς συζήτηση μεταξύ των 
πρώτων πέντε θεμάτων της ημερήσιας διάταξης κατά 
την αμέσως επόμενη τακτική ή έκτακτη συνεδρίαση. Η 
αίτηση θεωρείται ότι αποσύρθηκε, εάν κατά τη συζήτη¬ 
ση του θέματος δεν είναι παρόντα τουλάχιστον τα μισά 
από τα μέλη που την υπέγραψαν. 

4. Σε κάθε περίπτωση, που ορισμένος αριθμός μελών 
συλλογικού οργάνου μπορεί να ζητήσει τη σύγκληση του 
οργάνου ή την εισαγωγή συγκεκριμένου θέματος στην 
ημερήσια διάταξη προς συζήτηση, εφόσον το όργανο 
δεν συγκληθεί εντός της προς τούτο προθεσμίας ή το 
θέμα δεν συμπεριληφθεί στην ημερήσια διάταξη από 
τον Πρόεδρο του, το όργανο συγκαλείται ή η ημερή¬ 
σια διάταξη καταρτίζεται και κοινοποιείται, κατ' αίτηση 
των ενδιαφερομένων, από τον Πρόεδρο του Τμήματος 
προκειμένουγιατη Γ.Σ.τουΤομέα, από το Διευθυντή της 
Σχολής προκειμένου για τη Συνέλευση του Τμήματος, ή, 
σε κάθε περίπτωση, από τον Πρόεδρο του ιδρύματος, οι 
οποίοι και προεδρεύουν στη συνεδρίαση. 

5. Οι συνεδριάσεις του συλλογικού οργάνου πραγ¬ 
ματοποιούνται στο χώρο που έχει οριστεί ως αίθουσα 
συνεδριάσεων του οργάνου αυτού. Σε εξαιρετικές πε¬ 
ριπτώσεις και ύστερα από αιτιολογημένη απόφαση του 
Προέδρου, το όργανο είναι δυνατό να συνεδριάσει και 
σε άλλο χώρο εντός ή εκτός του ιδρύματος, ο οποίος 
αναγράφεται στην πρόσκληση. 

6. α) Η πρόσκληση με τα θέματα της ημερήσιας διά¬ 
ταξης μαζί με τις εισηγήσεις, εάν τυχόν υπάρχουν, και το 
αναγκαίο πληροφοριακό υλικό διανέμονται σε όλα τα 
μέλη του οργάνου (τακτικά και αναπληρωματικά) τουλά¬ 
χιστον σαράντα οκτώ (48) ώρες πριν από τη συνεδρίαση. 

β) Προκειμένου για έκτακτες συνεδριάσεις, η πρόσκλη¬ 
ση με την ημερήσια διάταξη μαζί με τις εισηγήσεις, εάν 
υπάρχουν, και το αναγκαίο πληροφοριακό υλικό μπορεί 
να διανέμεται μέχρι και την προηγούμενη της έκτακτης 
συνεδρίασης ημέρα. 

γ) Στην περίπτωση που η πρόσκληση γίνεται με τηλε¬ 
φώνημα, τηλεγράφημα, τηλεομοιοτυπία ή άλλο παρό¬ 
μοιο μέσο, η ημερήσια διάταξη, οι τυχόν εισηγήσεις και 
το αναγκαίο πληροφοριακό υλικό τίθενται στη διάθεση 
των μελών, στις προθεσμίες που ισχύουν για την πρό¬ 
σκληση, στη Γραμματεία της οικείας ακαδημαϊκής μονά¬ 
δας. Το ίδιο ισχύει και στην περίπτωση, που η πρόσκληση 
(με τα θέματα της ημερήσιας διάταξης) των εκπροσώπων 
των φοιτητών στη συνεδρίαση του οργάνου αναρτάται 
σε πινακίδα της Γραμματείας του Τμήματος στην οποία 
αυτοί φοιτούν. Για τη θέση των παραπάνω εγγράφων στη 
διάθεση των μελών του συλλογικού οργάνου καθώς και 
για την ανάρτηση της πρόσκλησης των εκπροσώπων 
των φοιτητών συντάσσεται από τον Γραμματέα του ορ¬ 
γάνου σημείωση στο ειδικό βιβλίο του άρθρου 14 παρ. 
2 του Κώδικα Διοικητικής Διαδικασίας, όπως εκάστοτε 
ισχύει. 

7. Πριν από την έναρξη της συνεδρίασης ο Πρόεδρος 
ελέγχει την ύπαρξη απαρτίας. Εάν, μετά την πάροδο τρι¬ 
άντα λεπτών από την καθορισμένη στην πρόσκληση 
ώρα συνεδρίασης, δεν υπάρχει απαρτία, η συνεδρίαση 
ματαιώνεται υποχρεωτικά και συντάσσεται σχετικό πρα¬ 
κτικό. Στην περίπτωση αυτή το όργανο συγκαλείται εκ 
νέου το νωρίτερο σε είκοσι τέσσερις (24) ώρες από την 
προηγούμενη σύγκληση, στον ίδιο τόπο και με την ίδια 
ημερήσια διάταξη, και ευρίσκεται σε απαρτία, εφόσον 
παρίσταται τουλάχιστον το ένα τρίτο (1/3) του συνόλου 
των διορισμένων τακτικών μελών και όχι λιγότερα των 
τριών (3) τακτικών ή αναπληρωματικών μελών. 

8. α) Η ημερήσια διάταξη των συνεδριάσεων του 
συλλογικού οργάνου καταρτίζεται από τον Πρόεδρο, 
επιφυλασσομένων των διατάξεων των παρ. 2 και 3 του 
παρόντος. 

β) Η σειρά των θεμάτων της ημερήσιας διάταξης είναι 
δυνατό να αλλάξει με πρόταση του Προέδρου, εφόσον 
συμφωνεί η απόλυτη πλειοψηφίατων παρόντων μελών 
του οργάνου. 

9. α) Εισηγητής των θεμάτων της ημερήσιας διάταξης 
είναι ο Πρόεδρος ή το μέλος του οργάνου που έχει ορι- 
σθεί από τον Πρόεδρο ή το όργανο ως εισηγητής για 
συγκεκριμένο θέμα ή που έχει ζητήσει τη συζήτηση του 
συγκεκριμένου θέματος.Το όργανο μπορεί να καλεί στη 
συνεδρίαση, για παροχή πληροφοριών ή διευκρινήσε- 
ων επί οποιοσδήποτε θέματος της ημερήσιας διάταξης, 
οποιοδήποτε μέλος της ακαδημαϊκής κοινότητας ή τρίτο 
πρόσωπο, το οποίο αποχωρεί πριν από την έναρξη της 
συζήτησης. 

β) Ο Πρόεδρος μπορεί να διακόπτει τη συνεδρίαση 
για σύντομο διάλειμμα. Με σύμφωνη γνώμη του οργά¬ 
νου, η συνεδρίαση μπορεί να διακοπεί για μεγαλύτερο 
διάστημα, συνεχιζόμενη όμως την ίδια ή το αργότερο 
την επόμενη εργάσιμη ημέρα, άλλως θεωρείται ότι έχει 
διακοπεί οριστικά. 


10. Δεν επιτρέπεται να μετέχουν στην ίδια συνεδρία¬ 
ση συλλογικού οργάνου Ε.Π., τα οποία είναι σύζυγοι ή 
συνδέονται μεταξύ τους με συγγένεια έως και τέταρτου 
βαθμού εξ αίματος ή αγχιστείας, εκτός εάν αποτελούν 
αυτοδικαίως λόγω της ιδιότητας τους μέλη του ίδιου συλ¬ 
λογικού οργάνου χωρίς να μεσολαβεί ορισμός, κλήρωση 
ή εκλογή και δεν είναι δυνατή η νόμιμη συγκρότηση του 
χωρίς τη συμμετοχή των κωλυόμενων μελών. 

Ψηφοφορίες - Αποφάσεις 

1. Οι ψηφοφορίες είναι κατά κανόνα φανερές και γί¬ 
νονται με ανάταση της χειρός. Ονομαστική ψηφοφο¬ 
ρία γίνεται εφόσον ορίζεται από το νόμο, καθώς και με 
πρωτοβουλία του Προέδρου ή εάν αυτό ζητηθεί από 
τα 2/5 τουλάχιστον των παρόντων μελών του οργάνου 
πριν από την έναρξη της ψηφοφορίας. Η ονομαστική 
ψηφοφορία γίνεται με αλφαβητική σειρά, με κλήρωση 
του γράμματος έναρξης. Ο Πρόεδρος ψηφίζει με τη σει¬ 
ρά του ονόματος του. Μυστική ψηφοφορία διεξάγεται 
στις περιπτώσεις που ορίζει ο νόμος ή στις περιπτώσεις 
που η ψηφοφορία αφορά σε πρόσωπα, εκτός αν, στην 
τελευταία αυτή περίπτωση, ορίζεται ρητώςτο αντίθετο. 

2. Οι αποφάσεις του οργάνου λαμβάνονται με απόλυτη 
πλειοψηφίατων έγκυρων ψήφων των παρόντων μελών, 
εκτός εάν προβλέπεται από το νόμο ότι απαιτείται αυ¬ 
ξημένη πλειοψηφία. Εφόσον δεν ορίζεται διαφορετικά, 
οι λευκές ψήφοι και οι αποχές δεν λαμβάνονται υπόψη 
στο αποτέλεσμα της ψηφοφορίας. Όσοι έδωσαν λευκή 
ψήφο ή απείχαν από συγκεκριμένη ψηφοφορία δεν υπο¬ 
λογίζονται στον αριθμό των παρόντων, χωρίς αυτό να 
έχει επίπτωση σε θέματα απαρτίας. Σε περίπτωση που 
τίθενται σε ψηφοφορία περισσότερες από δύο προτά¬ 
σεις, χωρίς καμία να τύχει της απόλυτης πλειοψηφίας 
των παρόντων μελών, η ψηφοφορία επαναλαμβάνεται 
μεταξύ των δύο προτάσεων που συγκεντρώνουν τις πε¬ 
ρισσότερες ψήφους. 

3. Τα πρακτικά των συνεδριάσεων του οργάνου τη¬ 
ρούνται με ευθύνη του Προέδρου και του Γραμματέα 
του. Στα πρακτικά καταχωρίζονται οι συζητήσεις, οι προ¬ 
τάσεις που υποβλήθηκαν, οι αποφάσεις που λήφθηκαν 
για κάθε θέμα με περίληψη του σκεπτικού τους, καθώς 
επίσης και τα αποτελέσματα των σχετικών ψηφοφο¬ 
ριών. Τα μέλη του οργάνου μπορούν να ζητήσουν να 
καταχωριστούν στα πρακτικά συγκεκριμένες απόψεις 
ή αιτιολογήσεις της ψήφου τους, καθώς και να παρα¬ 
δώσουν μέχρι το τέλος της συνεδρίασης στο Γραμματέα 
σχετικό σημείωμα, το οποίο καταχωρίζεται στα πρακτι¬ 
κά αυτούσιο υπό την προϋπόθεση ότι έχει αναγνωσθεί 
κατά τη συνεδρίαση του οργάνου, εκτός εάν το όργανο 
συμφωνεί να μην αναγνωσθεί. 

Για τη λειτουργία των συλλογικών οργάνων εφαρμόζο¬ 
νται συμπληρωματικά οι διατάξεις των άρθρων 13 έως 
15 του Κώδικα Διοικητικής Διαδικασίας. 

Εκπροσώπηση στα συλλογικά όργανα 

1. Εφόσον δεν ορίζεται διαφορετικά, όπου προβλέ- 
πεται υπόδειξη ή εκλογή εκπροσώπου ή εκπροσώπων 
κατηγορίας μελών της ακαδημαϊκής κοινότητας σε συλ¬ 
λογικό όργανο, η υπόδειξη ή εκλογή γίνεται με ευθύνη 
του οικείου συνδικαλιστικού φορέα, που καλύπτει τα 
μέλη της κατηγορίας αυτής ή από αντίστοιχες Γενικές 

Συνελεύσεις των μελών της αντίστοιχης κατηγορίας 
σύμφωνα με τα οριζόμενα στο επόμενο εδάφιο της πα¬ 
ραγράφου αυτής. 

2. Σε περίπτωση κατά την οποία μία από τις κατηγορίες 
μελών της ακαδημαϊκής κοινότητας που εκπροσωπού¬ 
νται σε συλλογικό όργανο δεν καλύπτεται από λειτουρ- 
γούντα συνδικαλιστικό φορέα ή δεν έχει γίνει η εκλογή 
μελών του οικείου Δ.Σ. ή αυτό παραλείψει να ορίσει τους 
εκπροσώπους του στο συλλογικό όργανο, η υπόδειξη ή 
η εκλογή των εκπροσώπων γίνεται από τη Γ.Σ. των μελών 
της αντίστοιχης κατηγορίας, η οποία συγκαλείται από 
τον Πρόεδρο του Ιδρύματος ή το Διευθυντή της Σχο¬ 
λής ή τον Πρόεδρο του Τμήματος ή το Διευθυντή του 
Τομέα κατά περίπτωση. Ο συγκαλών τη Γ.Σ. των μελών 
της εκπροσωπούμενης κατηγορίας συγκροτεί, με από¬ 
φαση της Συνέλευσης, εφορευτική επιτροπή, η οποία 
έχει την ευθύνη της διαδικασίας εκλογής ή υπόδειξης 
εκπροσώπων και της κοινοποίησης του αποτελέσματος 
αυτής στον συγκαλέσαντα τη Συνέλευση, ο οποίος και 
συνυπογράφει την απόφαση της εφορευτικής επιτροπής 
για την εκπροσώπηση. Σε περίπτωση μεγάλου αριθμού 
μελών της κατηγορίας αυτής η υπόδειξη ή εκλογή γί¬ 
νεται με ταυτόχρονη ψηφοφορία σε περισσότερα από 
ένα εκλογικά κέντρα και ορισμό ισάριθμων εφορευτικών 
επιτροπών για κάθε ένα από αυτά και κεντρικής εφορευ¬ 
τικής επιτροπής. 

Συνελεύσεις προσωπικού για ανάδειξη εκπροσώπων 
στα Συλλογικά Όργανα του Τ.Ε.Ι. 

1. Ανάλογα με την περίπτωση, η σύγκληση των Συνε¬ 
λεύσεων κάθε κατηγορίας μελών της ακαδημαϊκής κοι¬ 
νότητας για την ανάδειξη εκπροσώπων στα συλλογικά 
όργανα του Ιδρύματος γίνεται με γραπτή πρόσκληση 
του προέδρου του Τ.Ε.Ι., του διευθυντή σχολής ή του 
προϊσταμένου του τμήματος, κατά περίπτωση, η οποία 
κοινοποιείται στα μέλη των οικείων κατηγοριών δέκα 
(10) τουλάχιστον πλήρεις μέρες πριν από την ημερομη¬ 
νία σύγκλησης της συνέλευσης. 

2. Η πρόσκληση, με μοναδικό θέμα την ανάδειξη εκ¬ 
προσώπου ή εκπροσώπων σε συγκεκριμένο συλλογικό 
όργανο, αναγράφει ρητά τον τόπο, την ημερομηνία, την 
ημέρα και την ώρα που θα λάβει χώρα η συνέλευση. 
Στην ίδια πρόσκληση τάσσεται ανατρεπτική προθεσμία 
είκοσι (20) ημερών μέσα στην οποία πρέπει να ορισθεί 
ο/οι εκπρόσωπος / οι με τους αναπληρωτές τους στο 
συλλογικό όργανο. Η πρόσκληση κοινοποιείται επίσης 
στους συνδικαλιστικούς φορείς των οικείων κλάδων 
προσωπικού ως και τους συλλόγους των φοιτητών, υπό 
την προϋπόθεση ότι έχουν κατατεθεί νόμιμα καταστα¬ 
τικά αυτών, και αντίγραφό της αναρτιέται στους πίνακες 
ανακοινώσεων του Ιδρύματος. 

3. Η συνέλευση βρίσκεται σε απαρτία αν παρίστανται 
περισσότερα από τα μισά του όλου αριθμού των μελών 
του οικείου κλάδου προσωπικού. Στην αρχή, η συνέ¬ 
λευση ενημερώνεται συνοπτικά απ'αυτόν που είχε την 
πρωτοβουλία της πρόσκλησης και αμέσως εκλέγεται με 
ανάταση του χεριού εφορευτική επιτροπή για τη διε¬ 
νέργεια των εκλογών. Εάν τυχόν προβληθούν πάνω από 
πέντε (5) γραπτές ενστάσεις κατά της εκλογής δια βοής 


μέλους ή μελών της εφορευτικής επιτροπής, ακολουθεί 
ονομαστική μυστική ψηφοφορία επί συγκεκριμένων 
υποψηφιοτήτων. Εκλέγονται τελικά όσοι συγκεντρώ¬ 
νουν, κατά σειρά, τις περισσότερες ψήφους. 

4. Όσοι επιθυμούν να εκτεθούν ως υποψήφιοι εκπρό¬ 
σωποι πρέπει να υποβάλλουν εγγράφως υποψηφιότητα 
7 ημέρες πριν από την ημέρα σύγκλησης της συνέλευ¬ 
σης, ενώ είναι δυνατή η πρόταση υποψηφιοτήτων από 
το 1/10 των παρισταμένων και κατά την ώρα σύγκλη¬ 
σης της Συνέλευσης. Με βάση τις υποψηφιότητες που 
υποβλήθηκαν συντάσσεται, κατά περίπτωση, με ευθύνη 
του προσκαλούντος, ψηφοδέλτιο κατά αλφαβητική σει¬ 
ρά ικανός αριθμός αντιτύπων τα οποία μονογράφονται 
στο άνω δεξιό μέρος από τον Π ρόεδρο της εφορευτικής 
επιτροπής. 

5. Οι υποψήφιοι εκπρόσωποι μπορούν να ζητήσουν 
το λόγο πριν από την έναρξη της ψηφοφορίας. Η ψηφο¬ 
φορία είναι μυστική και διεξάγεται με βάση ονομαστι¬ 
κή κατάσταση των μελών. Εκπρόσωπος ή εκπρόσωποι 
εκλέγονται εκείνος / οι που συγκέντρωσαν την απόλυτη 
πλειοψηφία των μελών που ψήφισαν. Εάν κανένας δεν 
συγκεντρώσει την απόλυτη πλειοψηφία κατά την πρώτη 
ψηφοφορία, η συνέλευση επαναλαμβάνεται μετά από 
τρεις (3) ημέρες οπότε εκλέγεται όποιος συγκεντρώσει 
τις περισσότερες έγκυρες ψήφους. Η ψηφοφορία στην 
περίπτωση αυτή περιορίζεται πλέον μεταξύ εκείνων που 
πλειοψήφισαν κατά την πρώτη ψηφοφορία και είναι σε 
αριθμό διπλάσιοι των θέσεων εκπροσώπησης. Λευκές 
ψήφοι δεν λαμβάνονται υπόψη στο σχηματισμό πλει- 
οψηφίας. 

6. Μετά την παρέλευση του χρόνου ψηφοφορίας, που 
είχε ορισθεί στην πρόσκληση και ο οποίος σε εξαιρετι¬ 
κές μόνο περιπτώσεις μπορεί να παραταθεί για εύλογο 
ακόμη διάστημα με απόφαση της εφορευτικής επιτρο¬ 
πής, ανοίγεται η κάλπη και κάθε ψηφοδέλτιο, χωρίς να 
ανοίγει, αριθμείται και μονογράφεται από τον πρόεδρο 
της εφορευτικής επιτροπής. 

Αφού αναγραφεί στο πρακτικό της εφορευτικής επι¬ 
τροπής ο αριθμός των ψηφοδελτίων που ανευρέθηκαν, 
παραβάλλεται με τον αριθμό αυτών που ψήφισαν και 
αν ανευρεθούν περισσότερα ψηφοδέλτια από τον αριθ¬ 
μό που ψήφισε απορρίπτονται στην τύχη τα επί πλέον 
ψηφοδέλτια και τα υπόλοιπα επανατοποθετούνται 
στην κάλπη από την οποία ανασύρονται πλέον ένα ένα, 
ανοίγονται, μονογράφονται στο κάτω δεξιό μέρος από 
τον πρόεδρο, εκφωνούνται οι σταυροί προτίμησης και 
καταχωρούνται στο πρακτικό, ενώ μέσα σε παρένθεση 
καταχωρούνται και οι αριθμοίτου αριθμηθέντος ψηφο¬ 
δελτίου για κάθε υποψήφιο χωριστά. 

Αριθμούνται οι σταυροί προτίμησης και ανακηρύσσο- 
νται, από την εφορευτική επιτροπή, οι πλειοψηφίσαντες. 

7. Το αποτέλεσμα της ψηφοφορίας καταχωρίζεται 
στα πρακτικά, αντίγραφο των οποίων κοινοποιείται με 
ευθύνη του προέδρου της εφορευτικής επιτροπής στο 
όργανο που είχε την πρωτοβουλία σύγκλησης της συ¬ 
νέλευσης. 

Η κοινοποίηση των πρακτικών της συνέλευσης με τους 
εκπροσώπους προς το αρμόδιο όργανο γίνεται με από¬ 
δειξη παραλαβής. 

8. Σε περιπτώσεις που ο αριθμός εκπροσώπων μιας 
κατηγορίας μελών του Τ.Ε.Ε σε συλλογικά όργανα καθο¬ 
ρίζεται ως ποσοστιαία αναλογία αριθμητικής δύναμης, 
τα κλάσματα στρογγυλοποιούνται στην πλησιέστερη 
μονάδα, ενώ το 0,5 γίνεται μονάδα (εκτός και αν ορίζεται 
διαφορετικά από το νόμο). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Ιανουάριου 2017 
Ο Πρόεδρος 
ΠΑΝΑΓΙΩΤΗΣ ΓΟΥΛΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























